Գար­նան սար­սափ պատ­ճա­ռող թո­ւական­նե­րէն մէկն ալ Մա­յիսի 1-ն է։ 1977 թո­ւակա­նին, պե­տական դա­ւադ­րութեան մը հե­տեւան­քով Թաք­սի­մի հրա­պարա­կին վրայ 37 բա­նուոր­նե­րու սպա­նու­թե­նէն ետք երկրի աշ­խա­տաւո­րական խա­ւը աւե­լի հաս­տա­տակամ փա­րած է բա­նուոր­նե­րու մի­ջազ­գա­յին օրո­ւան տօ­նակա­տարու­թեան։ Պե­տու­թիւնը ամէն տա­րի կը փոր­ձէ Թաք­սի­մի հրա­պարա­կը ար­գի­լեալ գօ­տի հռչա­կել զան­գո­ւած­նե­րու դի­մաց, իսկ անոնք ալ յա­մառօ­րէն կը փոր­ձեն այդ ար­գելքը ոտ­նա­կոխել։ Փո­խադարձ յա­մառու­թիւնով Մա­յիսի նա­խօրեակին հա­մատա­րած սար­սափ կը տի­րէ թէ՛ պե­տական այ­րե­րու եւ թէ խա­ղաղ բնա­կիչ­նե­րու մօտ։